[{"text_idx": "#000001", "text": "Ewch am dro yn o\u0302l mewn amser ar hyd llwybrau troellog ein gerddi Rhaglywiaethol godidog. Gerddi llawn blodau amryliw a rhywogaethau prin i chi eu hedmygu."}, {"text_idx": "#000002", "text": "Mae'r gerddi rhestredig Gradd II sy'n rhan o ddwy erw o dir sy'n edrych dros afon Teifi, yn gartref i fwy na 130 math o blanhigion. Yn eu plith mae 15 o rywogaethau brodorol, yn cynnwys derw Twrci mawr, ffawydd coprog, llus yr eira ac amrywiadau cynnar o gelyn."}, {"text_idx": "#000003", "text": "Gwnewch yn siw\u0302r eich bod yn cael tynnu eich llun o flaen ein bwa walbon a adferwyd mewn modd prydferth \u2013 nodwedd hanfodol ar gyfer unrhyw ardd ddechrau'r 19eg ganrif."}, {"text_idx": "#000004", "text": "Gwnaed y rhan fwyaf o'r tirlunio ddechrau'r 1800au pan adeiladwyd \"Castle Green House\" ar y safle ar gyfer John Bowen, bargyfreithiwr lleol. Roedd hyn yn cynnwys dymchwel y wal gyswllt gyferbyn a\u0302'r Strand i ffurfio \"gerddi crog\"."}, {"text_idx": "#000006", "text": "Estynnwyd y ty\u0302 yn 1827 hefyd drwy ychwanegu'r rhes flaen at y strwythur presennol. Codwyd ty\u0302 poeth, ty\u0302 gwydr a strwythur tyfu rhedyn yn fuan wedyn."}, {"text_idx": "#000007", "text": "Dengys cynlluniau a golygfeydd o'r cyfnod hwn fod yr ystad yn sefyll mewn tirwedd o lawnt, llwyni a llwybrau cerdded o amgylch yr ymyl. Roedd yr adeiladau allan eraill yn cynnwys stablau, cerbyty a bwthyn i'r garddwr, gyda gardd gegin furiog y tu o\u0302l i'r prif dy\u0302."}, {"text_idx": "#000008", "text": "Er mai John Bowen ac Arthur Jones gafodd y clod am y rhan fwyaf o'r gwaith tirlunio o amgylch \"Castle Green House\" yn ystod y cyfnod y buont yn berchen ar y Castell; mae'n debygol bod planhigion ychwanegol wedi cael eu hychwanegu at y gerddi fel y maent heddiw gan David Davies, Siryf Sir Aberteifi a brynodd y safle yn 1832."}]